---------- Videresendt besked ----------
Fra: "Rigmor Korsgaard" <rko@aarhus.dk>
Dato: 05/12/2011 17.47
Emne: Busser på Præstekravevej i Studustrup
Til: "Anja Ruff Rasmussen" <anjaruff.studstrup@gmail.com>

Kære Anja Ruff Rasmussen

Tak for din henvendelse om busser i Studstrup.

Til orientering har Busselskabet i den nugældende chaufførtjenesteplan tilrettelagt kørslen på linje 17 således, at der ind imellem er to samtidige busser til stede ved slutstoppestedet på Præsekravevej i Studstrup. Det sker primært for at kunne afvikle chaufførernes overenskomstmæssige spisepauser. Mens én chauffør afholder sin pause, udfører en anden chauffør den førstkommende tur i køreplanen. Som Busselskabets tjenesteplan pt. er lavet, kommer "den ekstra chauffør" - med en bus - direkte til Studstrup, efter at have udført kørsel på en anden buslinje.

Pr. 2. januar 2012 sker der en justering af køreplanen for bl.a. linje 17. I den forbindelse er Busselskabet i gang med at udarbejde nye tjenesteplaner for chaufførerne. På baggrund af henvendelser fra borgere i Studstrup har jeg bedt Busselskabet om at lade det indgå i den fremtidige planlægning, at to samtidige busser ved slutstoppestedet i videst muligt omfang skal undgås, og at afviklingen af chaufførernes spisepauser bedes tilrettelagt, uden at man kører en ekstra bus til Studstrup. 

Busselskabet er knapt færdig med den kommende tjenesteplan, men de har orienteret mig om, at afviklingen af chaufførernes spisepauser i Studstrup i den nye tjenesteplan vil ske ved, at "den ekstra chauffør" kører til byen i en personbil i stedet for i en bus. Der kan med den nye tjenesteplan i enkelte tilfælde fortsat opholde sig to samtidige busser i Studstrup - f.eks. i forbindelse med dublering fra Studstrup om morgenen på skoledage, - men som hovedregel vil der fra den 2. januar 2012 kun være én bus tilstede af gangen.

Busser skal som alle andre køretøjer overholde det gældende tomgangsregulativ, som kan ses på dette link: http://www.politi.dk/Oestjylland/da/loveogrettigheder/Lokalevedtaegter/tomgang/
Det betyder, at busserne ikke må holde stille med motoren i tomgang i mere end højst tre minutter. Skal en bus holde der i længere tid, skal chaufføren slukke motoren. Er der problemer med at busserne holder med motoren i tomgang i længere tid end det tilladte, skal en evt. klage - mest hensigtsmæssigt med angivelse af det konkrete tidspunkt for iagtagelsen - rettes til Busselskabet Aarhus Sporveje, som i givet fald vil tage fat i den konkrete chauffør.

Det var oprindeligt planlagt, at der skulle etableres en ny endestation for linje 17 ved krydset Studstrupvej/Sølvmågevej, hvor der er den nødvendige plads. Men denne løsning blev stærkt kritiseret af borgere i Studstrup. For at imødekomme det lokale ønske om en kortere gangafstand til bussen fra den den syd-østlige del af Studstrup fik slutstoppestedet for linje 17 i stedet den nuværende placering på Præstekravevej.

Med hensyn til støj gælder der en grænse for støj ved opførelse af ny bebyggelse på 58 dB Lden. Denne grænseværdi er et udtryk for et vægtet gennemsnit af støjbelastningen over døgnet. Det vil sige, at der i perioder udmærket kan forekomme højere støjniveauer, – eksempelvis når der starter en bus ved et stoppested, men der vil på samme måde i lange perioder af døgnet være lavere støjniveauer, - herunder om natten. Set som et vægtet gennemsnit over døgnet vil støjen fra busser på linje 17, som afgår fra stoppestedet i Studstrup med ½ times mellemrum, aldrig komme i nærheden af den nævnte grænseværdi. Formelt set gælder den nævnte grænseværdi kun for nybyggeri, idet der ikke er fastsat nogen egentlig grænseværdi for støjbelastningen ved eksisterende boliger. 

Med hensyn til bussernes udledninger overholder samtlige busser hos Busselskabet Aarhus Sporveje de skærpede regler, der gælder for kørsel i miljøzonen i Aarhus C. TV2 sendte tidligere i år ganske rigtigt en udsendelse med kritisk fokus på, om eftermonterede partikelfiltre på busser virker efter hensigten. TV-udsendelsen dokumenterede, at de lovpligtige miljøsyn ikke i tilstrækkelig grad kunne sikre, at busserne ikke udleder skadelige partikler. I den anledning indkøbte Busselskabet selv måleudstyr, der kan teste og dokumentere filtrenes funktionalitet. Udover at Busselskabets busser gennemgår de lovpligtige miljøsyn, udfører Busselskabet selv en løbende test af, om bussernes udledning holder sig indenfor miljøzone-reglerne. Til orientering er her et link til Midttrafiks pressemeddelelse om sagen efter den pågældende udsendelse i TV2: http://midttrafik.dk/kundeservice/nyhedsarkiv/2011/nyhed?newsid=2818

Med venlig hilsen 
Rigmor Korsgaard 
Afdelingsleder, Kollektiv Trafik

Trafik og Veje | Teknik og Miljø | Aarhus Kommune 
Grøndalsvej 1 | 8260 Viby J 
Tlf. 8940 1040 | mobil 2920 8946
Mail rko@aarhus.dk

	
	
anjaruff.studstrup@gmail.com 
21-11-2011
	

To: /O=AAKMAILORG/OU=EXCHANGE ADMINISTRATIVE GROUP (FYDIBOHF23SPDLT)/CN=RECIPIENTS/CN=MTM-TrafikogVeje1
cc: 
Subject: Støj problem ved ny endestation på Præstekravevej, Studstrup, 8541 Skødstrup.


Til Trafik og Veje, Århus Kommune.

Vi bor lige overfor den nye endestation i Studstrup, og har fulgt projektet på meget tæt hold. Vi har været afventende i vores tilbagemelding til jer, for at se om problemerne ville aftage - men det er de desværre ikke.

Vi skriver til jer for at klage over placeringen af den nye rute 17 endestation i Studstrup - og anmode om at få flyttet endestationen et andet sted hen, hvor den ikke generer og forringer livskvaliteten hos beboere.

Det er vores oplevelse at der ikke er overvejet i hvilket type boligområde der er planlagt denne endestation. Støjgenerne til dagligt og i weekenderne er blevet meget værre end de var før den nye endestation blev etableret.

Da vi i sin tid valgte at bo i Studstrup, var det med begrundelsen i, at det var i et roligt område med meget få støjgener. Der var kun den trafik ind og ud af byen af beboerne + den gule bus 1-3 gange i timen som passerede vores hus.

Idag har vi intens larm og støj fra busserne når der er op til 6 busser i timen. Nogle larmer så meget, når de starter og stopper, at vi ikke kan tale sammen i køkkenent når vinduet står åbent. Vi bliver nu vækket hver morgen kl 5.00 når bussen kommer og kører, vi kan ikke sove med vinduet åbent i soveværelset som ligger på den anden side af huset.

Vi har også fået besked om, at vi kan klage over tomgang. Problemet med tomgang er, at det typisk er kl. 5.00 om morgenen eller kl. 23.30 - netop når chafføren ved, at der ikke lige er nogen til at holde øje med dem. Vi har tidligere indgivet klager, og vi ved de tidligere naboer til buslommen også har indgivet jævnlige klager. Men der er ikke en oplevelse af, at problemet bliver løst.

Problemerne omkring støjen, fra vores synspunkt er;
- at der er en alt for lille buslomme. Busserne justerer, bakker, kører frem og tilbage når de skal ind og ud.
- at der kommer dobbelt så mange busser igennem byen end der er afgange hverdage om morgenen og aftenen + lørdage
- der er ca en bus hver- hveranden dag som ikke kan starte i buslommen og så skal den repareres (hornet sætter fast, blink/larm) - måske derfor de holder i tomgang?
- oliefyret som holder bussen varm giver vedvarende støj

Bekymring om forureningsgener.
- vi har oplevet sort støv i karme, på vinduer som vi ikke har haft før
- oliefyret fra busserne giver en stank fra sig

Omkring forureningen, er det ikke gået forbi vores opmærksomhed, at der er tidligere på året lavet en undersøgelse i Hovedstadsområdet omkring systematisk snyd med partikelfiltrene i busserne. Vi vil ikke anklage nogen for samme numre her i Århus, men vi vil høre hvilke kontrolinstanser Århus Kommune gør, for at sikre de rigtige partikelfiltre sidder på busserne?
Vi er jo naturligvis meget bekymrede for vores børn og eget helbred, når nu der er en intensiveret trafik af busser lige op ad vores hus.

Vi ser frem til at høre fra jer,

Venlig hilsen

Anja Ruff Rasmussen
Præstekravevej 36
8541 Skødstrup






